Lada Classic tehnilised tingimused 2022

1. Üldmääratlused
   1. **Kõik muudatused,mis ei ole konkreetselt lubatud,on keelatud!**
   2. **Kõik lisad,ümberehitused ja lahendused,mis näivad ohtlikena, loetakse ohtlikeks.**
   3. Kõik siin mitte käsitletud muudatused peavad vastama rühma A ja N üldistele määrustele (vt FIA Spordikoodeks lisa J art 252;255)
   4. Sõiduki ohutus peab vastama FIA Spordikoodeks lisa J art. 253-le.
2. Sõidukid , mis kuuluvad Lada Classic klassi;

2.1 Lada Classic klassi kuuluvad tagaveolised Lada(Vaz) 2101-2107 mudelid ja nende modifikatsioonid , mootori töömahuga 1200 kuni 1600 cm3.

2.2 Mootori töömahtu on lubatud suurendada kuni 2,5 % algsest mootori töömahust.

2.3 Võistlusõidukid peavad omama FIA, EAL või ASN poolt väljastatud võistlussõiduki tehnilist kaarti.**Alates 01.2023 tehnilise kaardi saanud autod ka ASN turvapuuri sertifikaati.**

2.4 **Turvapuur peab vastama tehnilise kaardi väljaandmise hetkel kehtivatele FIA lisa J Art.253 p.8 nõuetele**.

1. Mootor.
   1. Lada Classic mootoriplokk.

Lubatud kasutada mootoriplokke järgmiste OE tähistega;

* 2101 , OE nr. 2101-1002011 ( silindri läbimõõt 76 mm)
* 21011, OE nr. 21011-1002011 (silindri läbimõõt 79 mm)
* 2103, OE nr.2103-1002011 (silindri läbimõõt 76 mm)
* 2105, OE nr.2105-1002011 (silindri läbimõõt 79 mm)
* 2106, OE nr.2106-1002011 (silindri läbimõõt 79 mm)
  1. Mootoriploki töötlemine on lubatud. Maksimaalne silindri läbimõõt on **80 mm**.
  2. Väntvõll on vaba, kuid peab säilima laagrite arv ja tüüp.
  3. Õlitussüsteem on vaba,õlijahuti asukoht mootoriruumi piires vaba.
  4. Plokikaan peab säilima algne. Lubatud kasutada Lada 21213 ja 21214 plokikaani. Töötlemine on lubatud.
  5. Gaasijaotus mehhanism on vaba.
  6. Klappide arv (**max. 8**) ja asukoht peab säilima algne. Klapid ja klapivedrud vabad.
  7. Nukkvõll on vaba.
  8. Sisse-ja väljalase on vaba.
  9. Mootori ülelaadimine on keelatud.
  10. Süütesüsteem on vaba.
  11. Mootori jahutussüsteem on vaba, jahutusradiaatori asukoht mootoriruumi piires vaba.
  12. Summuti vaba, müratase ei tohi ületada 103dB/ 3500 rpm. Summuti peab ülatuma kere alt välja ,kuid mitte väljapoole kere perimeetrit.

1. Jõuülekanne
   1. Sidur on vaba. Käitamine juhi kohalt mehhaniline.
   2. Käigukasti asukoht peab säilima.
   3. Käigukasti korpus algne,muus osas vaba, eeldusel et ülekannete maksimaalne arv on **6** ja lülitus on **H-tüüpi**.
   4. Tagurduskäik on kohustuslik.
   5. Peaülekanne, diferentsiaal ,kardaan ja selle liigendid on vabad.
2. Pidurisüsteem.
   1. Kui ei kasutata algset pidurisüsteemi, on vähemalt kahekontuuriline pidurisüsteem kohustuslik.Pedalbox on lubatud.
   2. Seisupidur/ käsipidur on kohustuslik.
   3. Muus osas on pidurid vabad.
   4. Kasutada tohib ainult seeriatootmises olevaid pidurisüsteemi detaile.
3. Juhtimiseadmed.
   1. Roolimehhanism on vaba.
   2. Kasutada tohib ainult seeriatootmises olevaid detaile.
4. Vedrustus.
   1. Vedrud ja stabilisaatorid on vabad.
   2. Amortisaatorid on vabad, arv peab säilima.Nn. „coilover“ on keelatud.
   3. Vedrustusel peavad säilima algsed kinnituskohad kerel , konstruktsioon ja tööpõhimõte.Esimeste alumiste õõtshoobade kinnitus lubatud nihutada 25mm.
   4. Tagasillal lubatud kasutada liigendiga risttuge (Watt link).
5. Kere.
   1. Sõiduki algne välimus peab säilima.
   2. Mootoriruumi kate, pagasiruumi(taga)luuk, tagumised uksed võivad olla kiudmaterjaliga armeeritud komposiitsest polümeermaterjalist (paksus 1,5-2,5mm) või alumiiniumist (paksus 1,0-1,5mm).
   3. Mootoriruumi kattesse võib lisaks tehase luugis olevatele algsetele avadele teha kuni 2 õhuava ,maksimum pindalaga 500cm² kumbki. Lisaavade pindala mõõdetakse mootoriruumi katte tasapinnal, olenemata õhukogujate, ribide vms. olemasolust ja kujust. Avad tuleb katta metallvõrguga või ribidega, mis ei tohi olla mootoriruumi katte pinnast kõrgemal kui 35 mm.
   4. Esiuste ja tagauste polster tuleb juhul, kui ei kasutata algset polstrit, asendada vähemalt 0,5 mm paksuse lehtmetalliga, vähemalt 1 mm paksuse süsinikkiuga või mõne muu vähemalt 2 mm paksuse tugeva ja mittepõleva materjaliga. Need kinnitatakse neetide või plekikruvidega. Kõik muu polsterduse võib eemaldada. Kindalaeka võib eemaldada
   5. Salongi ventileerimiseks on katusele lubatud paigaldada õhuvõtja(d), mis peab(vad) vastama auto homologatsioonile. Lubatud on kasutada ka teistele automarkidele homologeeritud õhuvõtjaid.
   6. Soojendusseadmete muutmine ja eemaldamine on lubatud eeldusel, et tuuleklaasi ja esiukseklaaside “higistamise” vältimine oleks tagatud
   7. Plastikakende kasutamine on lubatud, välja arvatud tuuleklaas. Plastikust aknad peavad olema purunematust (kokkupainutamisel mittepurunevast) materjalist, minimaalse paksusega 3,0 mm . Plastist esiküljeklaasidel peab olema liugluuk min.mõõtudega 140x140 mm või pöördluuk min. Ø 140mm. Plastikust küljeaknad tohib auto kerele kinnitada liimimise,neetimise teel,needi läbimõõt kuni 3,2mm. Samuti on lubatud plastikaken paigaldada ukse algsesse aknatihendisse. Sel juhul peab see olema fikseeritud alaosast ukseraami külge minimaalselt kahest kohast (lubatud lisakinnitused).
   8. Esiuksed peavad materjalilt ning välimuselt olema algsed ja nende turvatalad tuleb säilitada.
   9. Armatuurlaud peab pärinema vähemalt samalt automargilt ja olema välimuselt algne. Teistsuguse näidikuteploki ja lülitite paigaldamiseks võib armatuurlauda teha vastavad muudatused.
   10. Tiibade pinnimine on lubatud. Tiivalaiendid on lubatud, nende materjal on vaba, kuid auto ei või ühestki kohast muutuda algsest laiemaks rohkem kui 14 cm (7cm kummagilt poolt) Tiivalaiendi alt võib tiiva ära lõigata. Tiivakoopa sisepleki muutmine (mitte eemaldamine) rattaruumi suurendamiseks on lubatud.
   11. Kaitseraudade eemaldamine on lubatud. Juhul kui kaitseraud eemaldatakse, tuleb ka nende kinnitused eemaldada.
   12. Rattatelgede alapoolel olevad õhujuhtijad on vabad. Spoilerid võib eemaldada. Homologeerimata spoilereid võib kasutada järgmistel tingimustel:

- ülalt- ja eestvaates ei või nad ületada auto äärejooni

- spoiler koos oma kinnitusega peab küljeltvaates mahtuma 20 x 20 cm ruudu

sisse.

9. Elektriseadmed, tuled.

9.1 Aku nominaalpinge peab säilima. Kui aku algset asukohta on muudetud, siis tohib kasutada ainult kuivakut ja see peab olema paigaldatud sõitjate istmetest tahapoole. Algse asukoha muutmisel peab olema aku kinnitatud vähemalt 2 metallvitsa abil kere külge min. M6 poltidega.(tugevusklass min 8,8) Kinnituskohad kerele peavad olema tugevdatud min. 3 mm paksuse ja min. 20 cm2 pindalaga metallplaatidega.

9.2 Tuled peavad olema identsed algsetele ja toimima

10. Kütusepaak

10.1 Kui ei kasutata algset kütusepaaki tuleb kasutada sertifitseeritud FIA FT3 1999 , FT 3,5 ;FT5 või SFI ohutut paaki..

10.2 Turvapaak peab asetsema tagapool peakaart ja olema eraldatud sõitjateruumist tule-ja vedelikukindla vaheseina või konteineriga.Tankimisava ei tohi asetseda sõitjateruumis,kui ei kasutata FIA homologeerituid tankimisliitmikke.Turvapaake tohib kasutada +2 aastat peale sertifikaadis märgitud kehtivusaja lõppu.

10.3 Kütusepaagi tuulutus peab olema viidud väljapoole auto keret ja omama tagasivoolu klappi.

11. Sõitjate ohutusvarustus.

11.1 Sõitjate ohutusvarustus peab vastama FIA VM LisaL pt.III

11.2 Istmed peavad vastama vähemalt FIA 8855-1999 homologatsioonile,mida võib kasutada ka peale kehtivusaja lõppu,eeldusel,et nende karkass on ühtne,kinnituskohad korras ja katteriidel ei ole olulisi vigastusi ega rebendeid.

11.3 Kõik võistlejad peavad kandma kiivreid, mis vastavad ühele järgnevatest standarditest (FIA Technical list Nr.25)

11.4 FHR kaelatugi (FIA technical list Nr.29) on kohustuslik.

11.5 Turvapuuri pehmendusena võib kasutada 8857-2001 Type A homologeerituid pehmendusi (FIA Techical list Nr. 23) kui ka muid mittepõlevaid pehmendusi mis on kindlalt fikseeritud ja min paksusega 15mm.

11.6 Turvavöösid võib kasutada kaks aastat peale nendele märgitud kehtivusaja lõppu.

12. Miinimumkaalud

Kuni 1300 cm³ 700 kg   
Kuni 1600 cm³ 780 kg